
Бүген Татарстан башкаласындагы Казан Ратушасында Сәнәгать өлкәсендә хезмәттәшлек буенча Россия-Кытай кече комиссиясе утырышы кысаларында берничә килешү имзаланды.

Документлар Россия Федерациясе Сәнәгать һәм сәүдә министры Денис Мантуров һәм Кытай Халык Республикасының Сәнәгать һәм мәгълүматлаштыру министры Мао Вэй барында имзаланды.

Татарстан Республикасы Президенты Рөстәм Миңнеханов, Чаллы шәһәре мэры Наиль Мәһдиев һәм «Хайер Апплаенсис Рус» ҖЧҖ генераль директоры Ван Шоужун Чаллы шәһәре территориясендә инвестицион проектны реализацияләү буенча ниятләр турында килешүгә кул куйдылар.

Татарстан белән Кытай товар әйләнеше күләме 2017 елның беренче 6 аенда 75 процентка артты. Бу хакта Татарстан Республикасы Президенты Рөстәм Миңнеханов сәнәгать өлкәсендә хезмәттәшлек буенча Россия-Кытай кече комиссиясенең 2 нче утырышында белдерде. Чара Казанда РФ сәнәгать һәм сәүдә министры Денис Мантуров рәислегендә һәм КХР сәнәгать һәм мәгълүматлаштыру министры Мяо Вэй катнашында уза.

Бүген Татарстан башкаласында Казан Ратушасында РФ сәнәгать һәм сәүдә министры Денис Мантуров рәислегендә сәнәгать өлкәсендә хезмәттәшлек буенча Россия-Кытай кече комиссиясенең 2 нче утырышы уза. Утырышның беренче өлешендә Татарстан Республикасы Президенты Рөстәм Миңнеханов та катнашты.

Бүген Татарстанга эш сәфәре белән Россия Федерациясе Сәнәгать һәм сәүдә министры Денис Мантуров килде. «Казан» халыкара аэропортында аны Татарстан Республикасы Президенты Рөстәм Миңнеханов каршы алды.

ВТБ банкы – Татарстанның күптәнге стратегик партнёры, ул республикабыз белән 15 ел буена актив хезмәттәшлек итә. Бүген бу хакта Татарстан Республикасы Президенты Рөстәм Миңнеханов ВТБ банкы төбәк җитәкчеләренең Казанның «Корстон» КСККда узган еллык киңәшмәсендә хәбәр итте.

Киңәшмә эшендә ВТБ президенты-идарәсе рәисе Андрей Костин да катнашты.

Сәламләү телмәрендә Рөстәм Миңнеханов банк җитәкчелегенә әлеге чараны уздыру урыны итеп Казанны сайлаганга рәхмәт белдерде.

Бүген Татарстан Республикасы Президенты Рөстәм Миңнеханов Кытай Халык Республикасы Сәнәгать һәм мәгълүматлаштыру министры Мяо Вэй белән очрашты.

Очрашу Казан Кремлендә Татарстан Республикасы Президенты резиденциясендә узды.

Искәртәбез, Мяо Вэй Казанга сәнәгать өлкәсендә хезмәттәшлек буенча Россия-Кытай кече комиссиясенең 2 нче утырышында катнашу өчен килде. Утырыш бүген Казан Ратушасында булачак.

Бүген Татарстан Республикасы Президенты Рөстәм Миңнеханов "Алабуга" махсус икътисадый зонасында "Гродан" яңа предприятие төзелешенә тантаналы рәвештә старт бирде. Чарада шулай ук "Роквул-Волга" заводы идарәчесе Максим Васильев һәм "Алабуга" МИЗ генераль директоры Тимур Шаһивәлиев катнаштылар.


Бүген Алабуга районындагы махсус икътисадый зонада Татарстан Республикасы Президенты рәислегендә "Алабуга" МИЗ Күзәтчелек советы утырышы узды. Чарада дүрт инвестиция проекты тәкъдим ителде: «НПК Химпроминжиниринг» АҖ («Росатом») ПАН-прекурсор җитештерүне, «Роквул»дан субстратлар җитештерү, «Хәят Кимья» Төркия компаниясенең санитар-гигиена продукциясе заводының икенче чираты төзелешен, «ИНКО-ТЭК Агро Алабуга» минераль ашламалар җитештерү проектын тәкъдим иттеләр.


Бүген Татарстан Республикасы Президенты Рөстәм Миңнеханов «Алабуга» МИЗда Бельгия «Драйлок-Технолоджиз» компаниясенең санитар-гигиена продукциясе җитештерү заводын эшләтеп җибәрүдә катнашты. Компаниянең генераль директоры Барт Ван Малдерен сүзләренчә, проектка инвестицияләр суммасы 40 млн евродан артык. Җитештерүнең гомуми куәте 3- 3,5 млрд. подгузник булырга тиеш. Малдерен билгеләп үткәнчә, проект 5 ел эчендә файдага эшли башлаячак.

Татарстан Премьер-министры Алексей Песошин рәислегендә "Татспиртпром" АҖ Директорлар советының чираттагы утырышы булды. Ул ТР Хөкүмәте йортында узды.
Рәсми Татарстан